રાહુલ ગાંધીએ સુરત ખાતે ટેક્સટાઇલ, કાપડ, હીરાના વેપારીઓ, એમ્બ્રોઇડરીના કામદારો, ફેક્ટરી માલિક અને કામદારો સાથે મુલાકાત કરી હતી. સુરતની લૂમ ઇન્ડસ્ટ્રીના કેટલાક લોકો સાથે રાહુલ ગાંધી અને કોંગ્રેસ નેતાઓએ બેઠક કરી હતી. આ સિવાય બાલાક્રિષ્ના સિન્થેટિક્સ કંપનીના ટેક્સટાઇલ યુનિટ ખાતે કામદારો સાથે પણ વાતચીત કરી હતી અને તેમની સમસ્યા જાણવાનો પ્રયાસ કર્યો હતો. આ ઉપરાંત તેમણે સાંઇ સંત મિલના ડાઇંગ એન્ડ પ્રોસેસિંગ યુનિટના કામદારો, ટીકી-સ્ટોન લગાવનારી મહિલાઓ અને કાપોદરા ખાતે ડાયમંડ પોલિશિંગ યુનિટના કામદારો સાથે પણ મુલાકાત કરી હતી. વિવિધ મુલાકાતો વચ્ચે રાહુલ ગાંધીએ કોંગ્રેસ નેતાઓ સાથે સુરતની એક સામાન્ય ચાની કીટલી પર ચા પીધી હતી અને સાથે ભજીયાનો સ્વાદ પણ માણ્યો હતો.